Robert Mugabe iste’foga chiqishdan bosh tortdi

Zimbabve prezidenti Robert Mugabe mamlakatdagi oxirgi voqealardan so‘ng iste’foga chiqishdan bosh tortdi. Bu haqda Meduza xabar bermoqda.

19-noyabr kuni kechki soatlarda qilgan chiqishida Mugabe harbiy to‘ntarish uning davlat va hukumat rahbari sifatidagi maqomini shubha ostiga qo‘ymasligini ta’kidladi.
Shuningdek, u dekabr oyida hukmron “Zimbabve Afrika milliy ittifoqi — Vatanparvarlik fronti” partiyasi raisligiga qaytishiga umid bildirdi.
Oldinroq partiya vakillari Mugabega 20-noyabrga qadar o‘z ixtiyoriga ko‘ra iste’foga chiqish imkoniyatini bergan edi.
Bundan tashqari, u partiya raisligidan chetlatilgan edi.